Rikunarita-ORG/Wikinium huggingface dataset:
# Kooperativo

La *jemela pini*, internaciona simbolo di la kooperativi.
La Germana banko *Volksbank Herrenberg-Nagold-Rottenburg* esas exemplo pri kredito-kooperativo.
**Kooperativo** esas autonoma asociuro de homi unionita volunte por satisfacar lia komuna ekonomiala, sociala e kulturala bezoni e deziri per kunproprietata e demokrate jerata komerco.

Kooperativi inkluzas senprofita komuneso-organizuri e komerci proprietata e jerata dal uzanti di lia servi (*konsumero-kooperativo*); dal employati (*laboristo- kooperativo*); da la habitanti (*domo-kooperativo*); hibridi quala laboristo-kooperativi qui esas anke konsumero-kooperativi o kredit-unioni; kooperativi qui unionas civila socio e lokala aganti por satisfacar komuneso-bezoni; e duesma- e triesma-ranga kooperativi, di qui la membri esas altra kooperativi. En 2012 on evaluis ke cirkume un miliard homi esis membri di adminime un kooperativo, e ke la revenuo dil maxim granda triacent kooperativi en la mondo atingis $2,2 bilion - equivalanta la sepesma maxim granda lando dil mondo.

*Coop*, un ek la maxim granda kompanii por komerco engrosa ed endetala de Suisia, strukturigesas en formo di kooperativo.
Kurte, on povas definar kooperativo kom "entraprezo qua produkas o distributas vari o provizas servi, jerata da sua membri por lia reciproka profito, ofte organizata da konsumeri o farmisti." Kooperala komerci esas ordinare plu ekonomiale robusta kam altra formi di entraprezo, nam 80% de li transvivas sua unesma kin yari kompare altra komercala modeli (41%). Kooperativi freque havas sociala skopi quin li vizas atingar per retrokolokar proporciono de profiti aden la komuneso. Exemple, en 2013, endetala kooperativi kolokis 6,9% de sua pre-imposta profiti aden la komuneso, kompare 2,4% da altra supermerkati.

La *International Co-operative Alliance* esis la unesma internaciona asociuro formacita dal kooperala movado. Ol inkluzas la *World Council of Credit Unions*. Duesma organizuro pose aparis en Germania, la *International Raiffeisen Union*. En Usa, la *National Cooperative Business Association* (NCBA) servas kom la maxim olda nacionala kooperala asociuro. Ol vizas sekurigar por kooperala komcerci la sama posiblesi kam altra komerci, ed aceso da konsumeri a kooperativi en la merkato. l'Usana Nacionala Kooperativo-Banko fondesis en le 1970. Ante 2004, nova asociuro qua enfokigas laboristala kooperativi fondesis, nomizita *United States Federation of Worker Cooperatives*.

Depos 2002 kooperativi e kredit-unioni povas uzar che la interreto la domeno *.coop*.
# Lobio

**Lobio** (verbo: lobiar) esas ago da lobianti (o lobiisti). Lobiisti esas grupo de reprezentanti di ekonomial, ideologial od
altraspeca organizuri qui esforcas per propagando, minacado,
pekunio od altra moyeno influar la decidi di politikisti e legifisti
favore la interesti di ta organizuri.

Lobio esas sistemala preso por per ne-oficala kanali trovar enireyo por certena idei. La vorto venas del Angla *lobby*, olqua signifikas: vestibulo, koridoro, avan-chambro, foyero
# The Washington Post

Sideyo di *The Washington Post* che Washington D.C.
**The Washington Post** esas la maxim granda ed anciena jurnalo en Washington D.C., chef-urbo di Usa. Fondita en 1877, ol famozeskis dum la yari 1970a, dum tale nomizita skandalo di Watergate, deskovrita per inquesti da jurnalisti Bob Woodward e Carl Bernstein. En septembro 2004, lua mezavalora diala nombro di lektanti esis 707 690 semanale, e 1 007 487 sundie.
# Usana Senato

L'edifico dil Kongreso di Usa, vidita de la latero ube jacas la Senato.
La **Senato Usana** esas la supera chambro dil Usana Kongreso, la duchambra legifantaro di Usa. Singla Usana stato esas egale reprezentata per du senatani, kontre ke en la Domo di Reprezentanti la stati reprezentesas proporcionale.

La Senato ratifikas kontrati inter Usa ed altra stati. Ol povas aprobar o desaprobar nomini da la prezidanto a publika ofici, e povas judiciar la prezidanto pri nejustaji, pos ke la Domo di Reprezentanti akuzas lu. La Senato anke povas inquestar membri del exekutiva povo dil Usana guvernerio pri malfacado.

La prezidanto di Usana Senato esas la viceprezidanto di Usa.
# Korporaciono

**Korporaciono** esas :

* ensemblo di personi, artizani o manuala laboristo, havinta regularo, legi, partikulara homajo.
* ensemblo di personi exercinta la sama profesiono.
# Financala yaro

**Financala yaro** o **taxala yaro** es periodo di bilanco financala dum 12 monati, tamen ne sempre komenco dil yaro es yel 1ma di januaro: en Unionita Rejio unesma dio dil taxala yaro es 6ma di aprilo, e en Usa – 1ma di oktobro.
# Komunismo

Siklo e martelo, internaciona simbolo di komunismo.
**Komunismo** esas politikala filozofio qua intencas konstruktar socio sen klasi e sen stato, kun komuna proprieto di produkto-moyeni, libera aceso a konsumo-vari, ed ceso di salariala laboro e privata proprieto di produkto-moyeni ed imobli.

Karl Marx.
En teorio, kreita da Germana filozofi Karl Marx e Friedrich Engels dum la 19ma yarcento, la koncepto pri proletariaro-diktatoreso referas a socialista stato ube proletariaro (la klaso di industriala laboristi) kontrolus la politikala povo. La vorto "diktatoreso" esas kontroversa, e ne referas ad klasika ideo di *dictatura* de Romana Imperio, ube un persono o mikra klaso kontrolas la stato, ma al ideo kreita da Marx ube ula sociala klaso kontrolus la guvernerio, segun demokratiala sistemo.

Manifesto di Komunista Partiso, libro da Marx e Engels.
Altra konceptajo kreita da Marx esis konflikto di klasi, qua signifikas la tensi ed antagonismi qui existas en socio pro konflikti di interesti inter la diferanta sociala klasi. Unlatere, kapitalisti qua kontrolas produktado-moyeni, pagas minima salarii e deziras augmentar lia profiti; altralatere proletariaro qua recevas basa salarii e kompras vari produktata en l'entraprezi di kapitalisti po alta preci. En lua libro "Komunista manifesto" de 1848 Marx ed Engels lansis ta konceptajo, e propozis l'ideo pri revoluciono duktita dal laboristi por destruktar kapitalismo.

Komunismo esis l'oficiala ekonomikala principo di Sovietia, ed ankore esas di Popul-Republiko Chinia, Kuba, Vietnam, Nepal, e Nord-Korea.

## Referi
# Ne-guvernerial organizuro

**Ne-guvernerial organizuro** (**ngo**) esas organizuro nedependanta de guvernerio e vizas supozata social interesto. Generale koncernas organizuri qui laboras pri avancigo di ambientala protekto, saneso, developo o yuri homala
# TikTok

Logo di TikTok
**TikTok** esas video-servanta platformo por kurta video-filmeti. Ol proprietesas da ByteDance (Chinia). Ol intencesas por video-filmeti duranta de 3 sekundi a 10 minuti, qui povas esar spektata per aplikajo sur smartfono uzante navigilo.

Granda majoritato de la video-filmeti koncernas dansi e pop-kansoni. Olua populareso havas granda kulturala influo, mondo-vaste.

## Minaco di nacionala sekureso

Pro timo pri la nacionala sekureso l'Usana Domo di Reprezentanti decidis ye la 13ma di marto 2024 ke TikTok mustas retraktar sua aktiveso de Usa. La proprietanto, Bytedance, devas sive vendar olua ramo Usan ad Usa, sive retraktar TikTok del Usana merkato.

Segun Usa, la Chiniana guvernerio povas obligar a TikTok partigar la datumi dil Usan uzanti di TikTok kun Chinia. Tale, segun Usa, Chinia povas influar elekti en Usa.

TikTok dicas ke ja cirkum 60 procenti di la firmo esas en manui di stranjera kolokeri e ke tri ek kin direktisti esas Usana. Segun TikTok, la firmo kolokis 1 miliard dolari en stokigo di datumi en Usa.
# Léon Jouhaux

|  |
| --- |
| **Léon Jouhaux** |
|  |
|  |  |
| **Okupo:** | sindikatano |
|  |  |
| **Lando:** |  Francia |
| **Naskodato:** | 1 di julio 1879 |
| **Nasko-loko:** | Pantin, Francia |
| **Mortodato:** | 28 di aprilo 1954 |
| **Morto-loko:** | Paris, Francia |
| **Premii qui recevis:** | Nobel-premio pri paco en 1951 |

**Léon Jouhaux** (n. ye la 1ma di julio 1879 til 28ma di aprilo 1954) esis Franciana sindikatano qua recevis la Nobel-premio pri Paco en 1951.
# Sekulareso

**Sekulareso** o **laikeso** esas termino definita kom koncepto di manko di asimilar o interdependar religio e publika sfero di populo. Segun ol es posibla mondo sen Deo.

Antonimo dil sukulareso es teokratio.

## Referi
# Pediatrio

Pediatriistino examenas bebeo.
**Pediatrio** (de la Greka παιδί *paidos* "puero", ed ἰατρός *iatros* "mediko") esas fako de medicino qua studias bebei, pueri, infanti ed adolecanti, e lia morbi.
# British Columbia

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  **Britaniana Kolumbia**

|  |
| --- |
| **Provinco di  Kanada** |
|  |
|  |
|  |  |
| **Chefurbo** | Victoria |
|  |  |
|  |  |
|  |
|  |  |
| **Surfaco** | 944 735 km² |
|  |  |
| **HabitantiDenseso di habitantaro** | 4 648 055 (2016) 5,02 hab./km² |
|  |  |
| **Guberniestro** | Janet Austin |
|  |  |
|  |  |
|  |  |
|  |  |
| **Horala zono** | UTC-8 ed UTC-7 (UTC-7 ed UTC-6 dum la somero) |
|  |  |
|  |  |
|  |  |

 |

**Britana Kolumbia** (*British Columbia*, Franca *Colombie-Britannique*) esas la maxim westa provinco en Kanada, jacanta sud-weste de la lando. Lua chef-urbo esas Victoria, ma la maxim granda urbo esas Vancouver, qua jacas proxime a Seattle en Usa. Segun statistiki de 2016, ol havis 4 648 055 habitanti, esante la 3ma maxim populoza provinco di Kanada. Lua tota surfaco esas 944 735 km².

## Historio

British Columbia komence konsistis ek du Britaniana kolonii: l'insulo Vancouver e Nova-Kaledonia (la nuna kontinentala Britaniana Kolumbia. Ca du provinci kunfuzesis en 1866.

En la nomizita "karibua regiono" (centre interna) eventis granda serchado por oro, de 1862 til 1865. To kreis granda fluxo di mineri e koloneri, cirkume 30 000 personi. Ta periodo memorigesas en la voyeto dil kiko vers l'oro - ensemblo di historiala loki de Lilloet til Barkerville e transe. Kelka urbi alonge voyo esas numerita segun lia disto a la fino di navigebla kanalo di fluvio Fraser, do la maxim konocata esas 100 e 108 Mile House.

British Columbia divenis provinco de la dominio Kanada ye la 20ma di julio 1871, pos la promiso koncerne konstruktar ferovoyala lineo en la dominio liginta la litoro ad estala provinci. Pos multa desfacilaji, la ferovoyo *Canadien Pacifique* konstruktesis de 1875 til 1885 tra Rokoza Monti.

En 1907 pos frontierala disputi kun Alaska, la nord-esto, precipue la litoro, esis imputar a sua norda vicino.

L'etniala relati esis trubloza dum la duesma mondomilito, kande la habitantaro de Japoniana gepatri diplasesis a koncentreyi.

## Ekonomio

Forestala explotado esas ankore importanta, ma en Okanagan la frukt-kultivado e vit-kultivado developesis.

La montoza peizaji e la spektakla fyordi permisas l'ekoturismo.

Dum la Vintrala Olimpiala Ludi de 2010, la granda skio-staciono Whistler, jacanta 130 km norde de Vancouver, facileskis acesar per choseo, ma ne per ferovoyo.

## Ligili adextere

* oficala sito

|  |  |
| --- | --- |
| **Provinci e teritorii di Kanada** |  |
| **Provinci:** British Columbia | Alberta | Saskatchewan | Manitoba | Ontario | Kebekia | New Brunswick | Insulo Prince Edward | Nova Skotia | Newfoundland e Labrador |
| **Teritorii:** Yukon | Northwest Territories | Nunavut |
# Religiala kosmologio

**Religiala kosmologio** esas klarigo di deveno, evoluciono ed eventuala fato dil universo de religiala perspektivo. Ol povas kontenar kredi wn formo di kreant-mito, pos evoluciono, nuna formo organizala e naturo, e fato o destino.
# Nord-Afrika

**Nord-Afrika** esas regiono okupanta la norda parto di l'Afrikana kontinento. Ne ekzistas unike aceptita difino por la regiono, e kelkfoye ol esas difinita kom extensanta de l'Atlantika litoro di Westala Sahara en l'ocidento, til la Reda maro litoro di Egiptia e Sudan en l'oriento.

La maxim komuna difino por la limi dil regiono inkluzivas Aljeria, Egiptia, Libia, Maroko, Tunizia, e Westala Sahara, la teritorio disputata inter Maroko e la parte-recognizata Saharan Arabiana Demokratiala Republiko. La difino di l'Unionita Nacioni inkluzivas omna ica landi exkluzante Sudan. L'Afrikana Uniono difinas la regiono simile, nur diferencante de l'UN per exkluzar Sudan. La Sahel, sude dil Sahara Dezerto, povas esar konsiderata kom la suda limo di Nord-Afrika. Nord-Afrika inkluzivas la Hispana urbi Ceuta e Melilla, e la *plazas de soberanía*. Ol povas anke esar konsiderata inkluzivar Malta, ed nke altra Italian, Portugalan, e Hispanian regioni, quale Lampedusa e Lampione, Acori e Madeira, e la Kanarii, qui esas proxima od tam proxim a l'Afrikana kontinento kam Europa.

Nordocidenta Afrika habitesas da Berberiani dekande la komenco dil registrita historio, dum l'orienta parto di Nord-Afrika esas la domo di l'Egiptiani. En la sepesma e okesma yarcenti, Arabi de l'Araba peninsulo tre rapidi konquestis la regiono dum la frua Mohamedana expanso. L'Arabiana migrado al Magreb komencis nemediate pos ol, quon startis longa proceso di Islamizado e Arabizado qua definis la kulturala peizajo di Nord-Afrika delore. Multa ma ne omna Berberi e Egiptiani graduale integris en la Arab-Islamana kulturo.

La landi e populi di Nord-Afrika partigas granda parto di lia genetika, etnika, kulturala e linguistikala identeso ed influo kun Mez-Oriento/Ocidental Azio, proceso qua komencis kun la Neolitika Revoluciono cirkum 10,000 a.K. e la predinastia Egipto. La landi di Nord-Afrika esas anke grava parto di l'Araba mondo. L'Islama e Araba influo en Nord-Afrika restis dominanta desde ol, kun la regiono esante grava parto dil Mohamedana mondo. Nord-Afrika esas asociata kun la Mez-Oriento en la kampo di geopolitiko por formacar la regiono Mez-Oriento-Nord-Afrika.
# Politikala korekteso

**Politikala korekteso** (adjektive, politikale korekta) esas termino uzata por deskriptar formi di parolar, decidar, od agar kun skopo preventar diskriminaco od ofenso kontre certena grupi de la socio, nome diskriminaco kontre personi koncerne genro, raso, religio, etnio, sexuala opciono, o fizikala nekapableso.

Komence, dum la yari 1970a e 1980a, la frazo *politikala korekteso* uzesis satire da personi politikale de sinistra, por referar grupi ecesive rigida pri lia politikala konvinki, ne por referar ad ula politikala movado. Nun, ca frazo maxim-multa-kaze uzesas por expresar ke certena agadi o formi di parolar, esas ecesiva o nejustifikebla.

## Referi
# Arbitrio

Anjelo kun moderemeso e humileso, kontre diablo kun iracego ed odio. Fresko Bulgara de 1717.
**Arbitrio** (de la vulgara Latina *arbitrium*, "judiciero") esas la kredo di kelka filozofiala doktrini segun qui la personi esas libera pri agar segun lia voli. Diversa religiala autoritatozi suportas ta kredo, exemple Santa Gregorius la Magna, kontre ke kelka filozofiala doktrini kritikas ol por esar, segun li, formo di ideologio individualista. Inter la kritikisti dil ideo pri libera arbitrio esas Baruch Spinoza, Arthur Schopenhauer, Karl Marx e Friedrich Nietzsche.

L'ideo pri "libera arbitrio" kreas impliki religiala, etikala, psikologiala, judiciala e ciencala. Exemple, etiko povas supozar ke ulu esas responsiva pri sua propra agadi. Altralatere, segun psikologio e psikoanalizo, ne sempre homo uzas "libera arbitrio". Exemple, existas la konceptajo pri "desordino obsedigiva-koaktiva", to esas, kande ula individuo iteras multafoye pasinta konduti, instintale e nekonciante, mem kontre sua propra volunto. Do, se existas agadi facita pro nekoncianta motivi, ne povas dicesar ke "sempre" existas libera arbitrio.

## Referi
# Agrokultivala revoluciono

**Agrokultivala revoluciono** (anke: "neolitikala revoluciono") esas termino uzata da Vere Gordon Chide (Austrialan antropologo), por la transiro de chaso, pesko e rekolio a nutrivo-produktado per agrokultivo ed edukado, precipue en la Proxim Oriento, inter ante 10.000 e 8.000 yari. L'impakto di ca transiro justifikas la termino 'revoluciono', quale la transiro esis relative lenta.
# Aplikata cienco

**Aplikata cienco** esas l'apliko di homala savo por konstruktar o formacar uzebla kozi. Exempli inkluzas probo di teoriala modelo per uzo di formala cienco o solvo di praktika problemi uzanta naturocienco.

Faki de injeniorarto esas konektata ad aplikata cienci. Aplikata cienco esas importanta por teknologiala developo. Lua uzo en la industrio esas ordinare nomizita exploro e developo.

Aplikata cienco diferas de bazala cienco, qua esforcas deskriptar la maxim bazala kozi e forci, e poke emfazas praktikal aplikado. Exemplo pri aplikata cienco esas biologiala cienco o fizikala cienco.
# KOVID-19

Transmiso e riprodukto dil viruso SARS-COV-2.
**KOVID-19**, kurtigita formo de Koronoviruso Dessaneso plus la yaro dil unesm aparo 2019 (Angle *coronavirus disease 2019*) esas infektiva morbo efektigata dal viruso SARS-KoV-2. Ol produktas simptomi simila a gripo, inkluzite febro, sika tuso, malarespiro, doloro en la muskuli e fatigo. En severa kazi ol produktas pulmonito, sindromo akuta pri respirala desfacileso, septicemio e generaligata septicemio, qua produktas morto en 3% de la maladi. Ne existas specifika kuracado; la skopo di la precipua terapiala trakti esas prezervar la vivo-funcioni. Ca morbo deskovresis unesmafoye en Wuhan, Popul-Republiko Chinia.

La transmiso di SARS-KoV-2 eventas per mikra guteti - guteti di Flügge - qui emisesas tra parolado, rumorado, tusado o sternuto. Simptomi aparas pos du til dek-e-quar dii, mezavalore pos 5 dii, pos expolo a la viruso.

La Mondal Organizuro pri Saneso supozas ke la morbo havas zoonozala karaktero, quankam en 2021 ne esas konkordo pri to.

## Referi
# Jurnalaro

**Jurnalaro** esas kovranta nomo por preske omna formi di jurnalistala komunikili, kun intenco informar la publiko pri recent eventi. Inter ti esas:

·      Jurnali

·      Revui

·      Televizion-jurnali

·      Interret-jurnali

La jurnalaro apartenas al amas-komunikili.
# Édith Piaf

|  |
| --- |
| **Édith Piaf** |
|  |
| Édith Piaf en 1946. |
| **Profesiono:** | kantistino |
|  |  |
|  |  |
| **Lando:** |  Francia |
| **Naskodato:** | 19 di decembro 1915 |
| **Nasko-loko:** | Paris, Francia |
| **Mortodato:** | 10 di oktobro 1963, 11 di oktobro 1963 |
| **Morto-loko:** | Plascassier, Provenco-Alpi-Azur-Rivo |
|  |  |

**Édith Piaf**, n. **Édith Giovanna Gassion** ye la 19ma di decembro 1915 til la 11ma di oktobro 1963, judikesas kom la maxim famoza Franca kantistino. Elua kansoni esis en jenri kabareto e *moderne chanson*. Inter lua maxim famoza kansoni esas *La vie en rose* (1946), *Hymne à l'amour* (1949), *Milord* (1959), e *Non, je ne regrette rien* (1960).

## Extera ligili

* Little Sparrow
* EdithPiaf.com
* Les Conquêtes de Piaf
# Diktatoreso dil proletariaro

**Diktatoreso dil proletariaro** esas termino unesmafoye uzita da Karl Marx en 1875, en la libro "kritiko a Gotha-programo". Ol referas ad transito-periodo inter kapitalismala e komunista socio, en proletariaro (la laboristi qui recevas salarii) prenus kontrolo di la povo, vice la borgezaro (granda proprieteri kapitalista). Segun Marx e Friedrich Engels, por esar transito-periodo inter kapitalismo e komunismo, la diktaroreso dil proletariaro ne povas judikesar kom fino di la formo di produkto kapitalista.

Pose, Vladimir Lenin establisis ke la stato organizita segun la diktatoreso dil proletariaro ne nur existus dum "transito-periodo", ma anke existus dum l'unesma fazo di komunismo, ed ol organizus l'ekonomio e la produkto-formo socialista. Segun diferanta vidopunti Leninista, on judikas ke dum l'epoko di la diktatoreso dil proletariaro la klaso-koncienco dil proletariaro e di la ruranaro mustas formacesar, e la dominacanta ed explotanta klasi sociala mustas represesar, por preventar ke li restaurez kapitalismo.
# Charles Fourier

|  |
| --- |
| **Charles Fourier** |
|  |
| **Profesiono:** | filozofo |
|  |  |
|  |  |
| **Lando:** |  Francia |
| **Naskodato:** | 7 di aprilo 1772, 1771 |
| **Nasko-loko:** | Besançon, Francia |
| **Mortodato:** | 10 di oktobro 1837, 1836 |
| **Morto-loko:** | Paris, Francia |
|  |  |

**François Marie Charles Fourier** (7ma di aprilo 1772 til la 10ma di oktobro 1837) esis Franca filozofo, di utopio-socialismo.
# Saddam Hussein

|  |
| --- |
| **Saddam Hussein** |
| **{{{Originala\_nomo}}}** |
|  |
| **Prezidanto di  Irak** |
| **Guvernisteso:** | de 16ma di julio 1979 til 9ma di aprilo 2003 |
| **Precedanto:** | Ahmed Hassan al-Bakr |
| **Sucedanto:** | Provizora guvernerio |
| **Personal informi** |
| **Naskodato:** | 28 di aprilo 1937 |
| **Naskoloko:** | Tikrit, Irak |
| **Mortodato:** | 30 di decembro 2006 |
| **Mortoloko:** | Bagdad, Irak |
| **Profesiono:** | militisto (generalo) |
| **Politikala partiso:** | Baath |

**Saddām Hussein ʻAbd al-Majīd al-Tikrīti** (1937 til 2006), militisto (generalo) e politikisto, esis prezidanto di Irak de 1979 til l'invado di la lando ye la 9ma di aprilo 2003.

## Acenso en la partiso *Ba'ath*

## Solidigo di povo

## Saddam Hussein kom sekulara chefo

## Exteral aferi

### Milito Iran-Irak

### Tensi kun Kuwait

## Milito di Gulfo Persiana

### sektachi di Gulfo-milito

## 1991-2003

## Invado di Irak

### Persequo e kapto

## Proceso

Saddam Hussein mortigesis ye la 30ma di decembro 2006.

* Saddam Huseyyin the execution appeared
# Angela Davis

Angela Davis (2006)
**Angela Yvonne Davi**s (pron.: *enjela-devis*; n. Birmingham (Alabama), la 26ma di januaro 1944) esas Usana feminista filozofo, skriptisto, aktivisto e profesoro. Depos 1969 el docas en universitati omnube en la mondo: Usa, Europa, Afrika, Karibia e l'olima Soviet-Uniono. Ultre to el publikigis granda nombro de artikli, esayi e libri. El precipue esas konocata pro elua verko pri 'karcer-abolisismo' ed elua marxistal e feministal analizi.